Vådområdeprojekt - Kærby Å 
Sagsfremstilling 
17.    Vådområdeprojekt - Kærby Å  
                                                                                                                        Åbent 
Sagsnr.: 326-2014-114131     J.nr.: 09.00.06            Regitse Dahl.: 326-2015-91997 
  
[adresse] 
KL og Miljøministeriet indgik i 2009 en aftale om at skabe vådområder. Senere blev vådområdeindsatsen en del af 
vandplan 1. I statens vandplan 1 er der udpeget ét område til vådområdeprojekt i Kalundborg Kommune. 
Projektområdet er 32 ha, og ligger ved [adresse] 
  
Realisering af et vådområdeprojekt kan inddeles i to faser, henholdsvis forundersøgelse og realisering.  
  
Forundersøgelse 
Kalundborg Kommune har fået foretaget ejendomsmæssige og tekniske forundersøgelser, der viser 
lodsejervelvillighed og gode kemiske og fysiske forudsætninger for at få et effektfuldt vådområde. Forundersøgelsen 
er udført i 2012 og suppleret i 2015. Det anslåede anlægsbudget jf. forundersøgelsen er i alt på 720.000 kr. hvoraf 
detailprojekteringen udgør 160.000 kr. og uforudsete omkostninger 180.000 kr. (Bilag 1 side 14). Der er sidste 
ansøgningsrunde for realisering af vådområdeprojektet den 3. august - 1. oktober 2015. 
  
Realisering 
På baggrund af et tilsagn om støtte udarbejdes et detailprojekt, som skal vise om det er muligt at gennemføre 
projektet. Viser detailprojektet at projektet ikke er omkostningseffektivt eller af andre årsager ikke lader sig 
gennemføre, skal udgiften til detailprojektering, anslået 160.000 kr., afholdes af Kalundborg Kommune.  
  
Kan projektet fortsætte efter detailprojekteringen foreligger, er der et anslået anlægsbudget på 720.000 kr. inkl. 
omkostninger til detailprojektering og uforudsete omkostninger. 
  
Selma Ravn er generelt 100 % finansieret af NaturErhvervsstyrelsen under landdistriktsprogrammet. Hvis 
der kommer eventuelle fordyrelser af projektet, der er udover de anslåede udgifter til uforudsete omkostninger på 
180.000 kr.,  kan Kalundborg Kommune søge om at få det refunderet hos NaturErhvervsstyrelsen. Der er dog ikke 
vished for, om der vil kunne opnås refusion og de uforudsete forhold kan således medføre en hel eller delvis 
egenbetaling af Kalundborg Kommune, hvis tilsagnets krav ikke kan opfyldes eller anlægsomkostningerne overstiger
tilsagnsbeløbet. 
De uforudsete forhold, der kan opstå undervejs i projektet, kan være vejrforhold, arkæologiske fund etc. Erfaringer 
fra andre kommuner har vist, at uforudsete forhold har medført regninger i størrelsesorden 300.000 kr. for 
arkæologiske udgravninger og 275.000 kr. i forbindelse med en skybrudshændelse. 
  
Hvis vådområdeprojektet søges realiseret, vil der derfor være en risiko for, at det vil medføre en omkostning for 
Kalundborg Kommune. Størrelsen af denne omkostning er vanskelig at anslå. 
  
Søges projektet ikke realiseret i 2015 vil Kalundborg Kommune ikke opfylde sine forpligtelser i forhold til første 
generations vandplan og i forhold til aftalen mellem KL og miljøministeriet.  
  
Det er muligt at søge indsatser i vandplan 1 undtaget hos Naturstyrelsen. Plan, Byg og Miljø vurderer at en 
undtagelse af vådområdeprojektet ikke vil leve op til betingelserne, da forundersøgelsen har vist, at der er mulighed 
for et projekt. 
  
BEHANDLING 
Teknik- og Miljøudvalget, Økonomiudvalget, Kommunalbestyrelsen. 
  
INDSTILLING 
Direktøren for Teknik og Udvikling  indstiller, at vådområdeprojektet søges realiseret i efteråret 2015. 
  
ØKONOMISKE KONSEKVENSER 
Projektet søges realiseret indenfor rammerne af tilskudsordningen, således at projektet ikke har økonomiske 
konsekvenser for Kalundborg Kommune. 
  
Bilag 
  
  
  
  
  
Teknik- og Miljøudvalgets møde den 1. juni 2015: 
Udvalget vedtog at anbefale indstillingen fra direktøren for Teknik og Udvikling. 
Bilag 1 - Teknisk forundersøgelse - Margrethe Eriksen 
326-2015-149731 
